Page:Dominie depos'd, or, Somr (sic) reflections on his intrigue with a young lass, and what happened thereupon (2).pdf/6

6 THE DOMINID DEPOS'D

When he committed a' these tricks, For which he weel deserv'd his licks, Wi' red-coats he did intermix, When he foreſaw The puniſhment the kirk inflicts On ſowks that fa'

Then to his shrift he bade adieu, When wi' his tail he ſtopp'd his mou', He changed his coat to red and blue, An' like a ſot Did the poor Clerk convert into A Royal Scot.

An' now ſowks use me at their wills, My name is blawn out o'er the hills, At banquets, feaſts, a' mouths it fills, 'Twixt each, Here's t' thee, 'Tis fore traduc'd at kilns and milns, And common ſmithy.

Then, Dominies, I you beſeech, Keep very far from Bacchus' reach, He drown's a' my cares to preach, Wi' his ma't-bree, 'I've wore fair banes by mony a bleech O' his tap-tree:

If Venus does poſseſs your mind, Her anticks ten times warse ye'll find, For to ill tricks ſhe's ſae inclin'd, For proticks paſt, She blew me here before the wind : Cauld be her caſt: